Teiseks meeldib k6psule väga eesti loodus ja kliima. On kõike -- kuuma, külma, kuiva, märga. Aastaajad on igaüks oma nägu. Ka aastad ise pole vennad. K6ps pole selline tüüp, kes siinset kliimat kiruks ja palmide alla peesitama kipuks. On ka palju ilusaid kohti: Läänemaa madalad roostikud ja lahesopid ning linnud, Saaremaa -- peaaegu igal sammul on midagi huvitavat, põhjaranniku muljetavaldav pank, Soomaa viies aastaaeg, vanad põlispuud, värvikirevad loopealsed, jõed ja  järved, sood ja rabad, saared ja laiud. On palju selliseid kohti, kuhu k6ps ei julgegi minna (millest osad on ka looduskaitsealade sihtkaitsevööndid, kuhu ei tohigi ilma eriloata minna), kartes oma jälgi sinna jätta ning sellega selle koha puutumatust rikkuda. Ometi on k6ps oma mõtetes vahel nendeski kohtades ja on rõõmus, et need on olemas. Noh, mägesd ja korallriffe siin just ei ole, aga eks neid on jälle mujal :)